Dr. Sam

Salim Ibrahim atau lebih dikenali sebagai Dr. Sam (dieja dR. Sam atau Dr. Sam Rasputin; lahir 23 Mei 1953) merupakan seorang bekas penyanyi lelaki Malaysia. Beliau ialah antara artis terawal yang merakamkan album rege di MalaysiadR Sam Rasputin (siapa Rasputin) dan Abu Nawas reggae Pustaka Reggae (15 Mac 2018). Dicapai pada 24 November 2018. dan mula dikenali umum menerusi lagu "Saya Anak Malaysia" yang diciptanya bersama M. Nasir dan sepanjang kerjayanya, beliau telah merakamkan sebanyak lima album. Di awal kerjayanya, beliau terkenal dengan imej rastafarian dan menyanyikan lagu-lagu rege.Zieman (13 September 2017). Forever proud to be Anak Malaysia The Star Online. Dicapai pada 24 November 2017.

Seperti kebanyakan orang popular dalam kalangan rakyat Malaysia, orang ramai tidak mempertikaikan beliau yang menggunakan gelaran Dr. tanpa sebarang kelayakan seperti doktor perubatan atau pun doktor falsafah. Namanya (dR Sam) membawa maksud 'dari Rembau Saya Anak Malaysia'.

Kehidupan awal
Dilahirkan di Seremban, Negeri Sembilan pada 23 Mei 1953, bapanya bertugas sebagai anggota polis dan keluarganya sering berpindah tempat tinggal. Sam mendapat pendidikan di Sekolah Rendah St. John, Kuala Lumpur (darjah 1 hingga 6); Sekolah Menengah St. John, Kuala Lumpur (tingkatan 1 hingga 3); Sabah College, Kota Kinabalu (tingkatan 4 hingga 5); Institut Pendidikan, Kota Bharu (tingkatan 6 pada 1971). Pada tahun 1973, beliau menduduki A-Level di Kolej Teknikal Hutan Waltam di England. Dua tahun selepas menamatkan pengajian, beliau pergi ke Jerman di mana beliau menjadi pemuzik jalanan sepenuh masa.

Kehidupan peribadi
Beliau berkahwin dengan Fauziah Yunus pada 8 Ogos 1981 dan dikurniakan dua anak—Siti Nabila dan Mohd Razali. Selepas pulang dari mengerjakan haji di Mekah, Arab Saudi, beliau bersara dari kerjaya hiburannya pada 1990. Sejak itu, beliau banyak bergiat aktif dengan kumpulan tabligh dan menekuni ilmu agama.Dr. Sam: Saya Anak Malaysia kini jadi pendakwah Suara TV (26 November 2015). Dicapai pada 1 Disember 2015.

Beliau pernah mengusahakan perniagaan khidmat penghantaran barangan di bawah nama dR. Express yang beroperasi di Jalan Ipoh, Kuala Lumpur. dR. Sam kini menguruskan kedai menjual produk keagamaan dan kesihatan di Masjid Bukit Indah, Ampang, Selangor.

Diskografi
 Abu Nawas (1983)
 Sayang Oh Sayang (1984)
 Saya Anak Malaysia (1986) 
 Semarak Merdeka (1987)
 Sinar Harapan (1989)

Filemografi

Filem
 Tahun  Tajuk Watak  1983 Mekanik  1984 Matinya Seorang Patriot  1986 Kembara Seniman Jalanan 1987 Kepala Angin 

Rujukan

Pautan luar


Kategori:Kelahiran 1953
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Penyanyi lelaki Malaysia
Kategori:Pelakon lelaki Malaysia